REFERAT FRA MØTE I GEILO ROTARYKLUBB,

MANDAG 14.03.16, KL. 18.30 – 19.30

TIL STEDE: 11 MEDLEMMER OG 1 GJEST, Knut Medhus, Radio Hallingdal.

President Kari B ønsket velkommen.

3-min utgikk da den som skulle hatt denne, var forhindret fra å møte.

Ass DG Inge S orienterte fra distriktet.

Mandag 21.03.16 er møtet vårt lagt til Geilo Kulturkyrkje. Ann-Magrit har ansvaret i presidentens fravær, men presidenten sender ut en påminning der alle bes melde fra om de kommer eller ikke. Dette har med servering å gjøre.

Tirsdag 15.03.16 skal vi igjen på Geilotun med kake og sang.

Deretter fikk kveldens gjest, Knut Medhus fra Radio Hallingdal, ordet.

Han foredro om tilblivelsen midt på 80-tallet og drifta fram til i dag. Det var rukkedølen Lars Roar Langslet som var kulturminister da radiomonopolet ble oppløst og lokalradioer kunne søke om konsesjon. Det var datidas kulturstyre som søkte ved siden av Hallingdal Fylkeslag av Noregs ungdomslag og Hol Frp.

Disse gikk sammen om det tekniske ved å drive radio etter at alle fikk konsesjon i et departementsmøte som ble holdt på Ustaoset Hotell(!) i 1984. Bygderadioen, eller Radio Hallingdal, er den enste som overlevde. Hol Frp hadde én sending, mens Fylkeslaget kjørte søndagsprogram noen år.

Hallingdølen var hele tida skeptisk til lokalradiodrift. De uttrykte ønske om å få bidra, men det ble det aldri noe av.

Påskeradio ble først drevet av tilreisende folk og sendt fra hotell på Geilo noen påsker, men da Bygderadioen påpekte overfor myndighetene at slike bare ønsket å drive i påska, da reklameinntektene var store, og ikke ellers, kom det en lovendring slik at «faste» Bygderadioen fikk overta påskeradioen .

Det første studioet var i Bygdahall stilt til disposisjon av Hol kommune. Det tekniske tok kyndige dugnadsfolk seg av å montere. Det var mye god vilje i kommune og bedrifter, slike som Oslo Lysverker, seinere Eco.

Det ble laget ungdomsradio på lørdagskveldene der ungdommene fikk fritt spillerom, - til enkeltes ergrelse. Knut mente at etter datidas moralkodeks var det frimodige greier. I dag ville ingen blunka.

Radio Hallingdal begynte å overføre hele kommunestyret i alle kommunene. Dette vakte også en viss skepsis, men det stilna raskt da alle forsto at dette var direkte overført uten innblanding og påvirkning fra folka i fra Radio Hallingdal.

I dag har radioen ingen tilskudd. Radiobingoen var tidlig ei kjempeinntekt og er fortsatt viktig for drifta. To personer er lønna, uten godtgjørelse for overtid. Resten er dugnadsarbeid.

Knut var tydelig på at direktesending er det morsomste. De sendte som første radio fra Stortinget da saken om stamvegnettet var oppe.

Entusiasme, stahet, vilje, interesse, tålmodighet preget og preger fortsatt slik radiodrift. Uten enorm dugnadsinnsats ville dette ikke kunne latt seg gjøre.

Staen har avgjort at FM-nette skal ned som riksdekkende radionett fra 01.01.2017. MEN, - lokalradioer har kjempet fram en dispensasjon for sin drift fram til 2022.

Knut fikk flere spørsmål som avslørte stor interesse for Radio Hallingdal.

Geilo, 14.03.16

Børre E, ref.